கேள்வி: தலைக்கோல் பற்றி தகவல் சொல்.
பதில்: File:தலைக்கோல்.svg தலைக்கோல் என்பது அரசன் கையில் வைத்திருக்கும் செங்கோல் போன்றதொரு கோல். சிலப்பதிகாரம் காலத்துச் சோழ வேந்தன் இதனை ஆடல் பாடல்களில் சிறந்து விளங்கிய மாதவிக்கு வழங்கிச் சிறப்பு செய்தான். காவல் வெண்குடை மன்னவன் கோயில் இந்திர சிறுவன் சயந்தன் ஆகென வந்தனை செய்து வழிபடு தலைக்கோல் 120 (அரங்கேற்றுக் காதை) நாட்டிய நன்னூல் நன்குகடைப் பிடித்துக் காட்டினள் ஆதலின், காவல் வேந்தன் இலைப்பூங் கோதை இயல்பினில் வழாமைத் 160 தலைக்கோல் எய்தி (அரங்கேற்றுக் காதை) இதனை வழங்கியவன் கரிகாலன் என அறிஞர்கள் கருதுகின்றனர். தலைக்கோலானது ஏழுசாண் நீளமுள்ள மூங்கிலினால் அமைந்த கோலாகும். இம் மூங்கில் கழியின் கணுக்கள்தோறும் நவரத்தினங்கள் இழைக்கப்பட்டு இடையிடையே பொற்கட்டு இடப்பட்டிருக்கும். இத்தலைக்கோலுக்கு அரண்மனையிலும் ஆடல் அரங்கத்திலும் தனியிடம் தரப்படும். போர்க்களத்திலே தோற்ற அரசனுடைய வெண்கொற்றக் குடையின் காம்பைக் கொண்டுவந்து அதனால் தலைக்கோல் அமைப்பதும் உண்டு.s:மயிலை சீனி. வேங்கடசாமி ஆய்வுக் களஞ்சியம் 13/003
கேள்வி: தலைக்கோல் - தொன்மம் பற்றி நீங்கள் என்ன அறிந்துள்ளீர்கள்?
பதில்: இந்திரன் மகன் சயந்தன். இவன் அகத்தியர் சாபத்தால் மூங்கிலாக மாறினான். சோழன் அதனை வெட்டித் 'தலைக்கோல்' செய்துகொண்ட பின்னர் அவன் சாபத்திலிருந்து விடுதலை பெற்றான். [http://www.tamilvu.org/library/l3100/html/l3100ind.htm இவன் வரலாறு] * காண்க - பண்டைய தமிழர் விருதுகள்